फरीदाबाद। भारतरत्न एंव आधुनिक भारत के निर्माता पूर्व प्रधानमंत्री स्व. राजीव गांधी की 25वीं पुण्यतिथि के मौके पर कांग्रेस के युवा नेता और लोकसभा सचिव आशिक सैफी ने ओल्ड फरीदाबाद स्थित राजीव चौक पर उन्हे पुष्पमाला समर्पित कर उनकी पुण्यतिथि मनाई। इस अवसर पर जिलाध्यक्ष बी.आर. ओझा, वरिष्ठ कांग्रेसी नेता संजय सैफी,सुमित गौड,रिकू चंदीला,सत्यवीर डागर,नरेश गोदारा आदि मौजूद थे। श्री गांधी को स्मरण करते हुए लोकसभा सचिव आशिक सैफी ने कहा कि स्व. राजीव गांधी आधुनिक भारत के निर्माता ही नही थे बल्कि सही मायने में वह देश को इंफोरमेशन टैक्रोलॉजी से जोडने वाले प्रथम नायक थे। उनकी निगेबानी में देश में पंचायती राज लागू किया गया और महिलाओं को आरक्षण देने की बात भी कही गई थी। इतना ही नही युवाओं के इस प्रेरणास्तोत्र ने 18 वर्ष में वोट डालने का अधिकार भी उन्हे दिलवाया। उनका कहना था कि वर्तमान दौर में देश जो कि पूर्ण तरह से कंप्यूटराइज हो चुका है वह श्री गांधी की ही देन है। यही वजह है कि आज भारत किसी भी आधुनिकता में अन्य देशों से पीछे नही है। साथ ही उन्होने भाजपा सरकार पर कटाक्ष करते हुए कहा कि भाजपा सरकार शत्रुतावश सदी के इस आधुनिक महानायक की जीवनी इतिहास के पन्नो से गायब करने में लगी हुई है। जबकि वास्तिवक्ता यह है कि इस देश की नीव रखने में कांग्रेस पार्टी का सबसे बडा हाथ रहा है।